Document ID: 32012D0294

KOMISIJOS ĮGYVENDINIMO SPRENDIMAS
2012 m. gegužės 25 d.
dėl Sąjungos finansinės paramos valstybių narių žvejybos kontrolės, tikrinimo ir priežiūros programoms įgyvendinti 2012 metais
(pranešta dokumentu Nr. C(2012) 3262)
(Tekstas autentiškas tik anglų, bulgarų, danų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovėnų, suomių, švedų ir vokiečių kalbomis)
(2012/294/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 21 straipsnį,
kadangi:
(1)
pagal Reglamento (EB) Nr. 861/2006 20 straipsnį valstybės narės pateikė Komisijai savo 2012 m. žvejybos kontrolės programą ir paraiškas gauti Sąjungos finansinę paramą, kuri skiriama pagal šią programą įgyvendinamų projektų išlaidoms padengti;
(2)
Sąjungos finansinė parama gali būti skiriama Reglamento (EB) Nr. 861/2006 8 straipsnio 1 dalies a punkte išvardytiems veiksmams finansuoti pagal paraiškas;
(3)
paraiškos gauti Sąjungos finansinę paramą išnagrinėtos įvertinant jų atitiktį Komisijos reglamente (EB) Nr. 391/2007 (2) nustatytoms taisyklėms;
(4)
tikslinga laikantis Reglamento (EB) Nr. 861/2006 15 straipsnyje nustatytų ribų nustatyti Sąjungos finansinės paramos didžiausią dydį bei normą ir sąlygas, kuriomis tokia parama gali būti skiriama;
(5)
pagal Reglamento (EB) Nr. 861/2006 21 straipsnio 2 dalį valstybių narių buvo paprašyta pateikti programas, susijusias su finansine parama 2011 m. spalio 14 d. Komisijos rašte nustatytoms prioritetinėms sritims, t. y. duomenų atsekamumo, tvirtinimo ir palyginimo, variklio galios matavimo, smulkiosios žvejybos laivų įrangos, įskaitant laivų stebėjimo sistemas (LSS) ir elektroninių duomenų registravimo ir perdavimo sistemas (EDRPS);
(6)
tuo remiantis ir atsižvelgiant į biudžeto apribojimus, paraiškos gauti Sąjungos finansinę paramą projektams, susijusiems su neprioritetiniais veiksmais, tokiais kaip automatinio identifikavimo sistemų (AIS) įrengimas žvejybos laivuose, mokymai ir iniciatyvos, kuriomis siekiama informuoti apie BŽP taisykles, ir žvejybos kontrolės patrulinių laivų ir orlaivių įsigijimas ar modernizavimas, buvo atmestos;
(7)
siekiant skatinti investuoti į Komisijos nustatytų prioritetinių veiksmų įgyvendinimą ir atsižvelgiant į neigiamą finansų krizės poveikį valstybių narių biudžetams, su pirmiau nurodytomis prioritetinėmis sritimis susijusioms išlaidoms, kurioms taikomas šis finansavimo sprendimas, padengti turėtų būti taikoma didelė bendrojo finansavimo norma, laikantis Reglamento (EB) Nr. 861/2006 15 straipsnyje nustatytų ribų;
(8)
Komisijos nustatytų prioritetinių sričių atžvilgiu nustatyta, kad valstybių narių pateiktiems duomenų atsekamumo projektams įgyvendinti valstybės narės turėjo nustatyti visuotinį ir koordinuojamą metodą, kuris turi būti įdiegtas prieš skiriant Sąjungos finansinę paramą. Todėl šių atsekamumo projektų vertinimas siekiant nustatyti, ar skirti Sąjungos finansinę paramą, buvo atidėtas iki tol, kol 2012 m. bus parengtas papildomas finansavimo sprendimas;
(9)
kad būtų galima skirti paramą už automatinio buvimo vietos nustatymo įrangą, ji turėtų atitikti 2011 m. balandžio 8 d. Komisijos įgyvendinimo reglamentu (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendros žuvininkystės politikos taisyklių laikymasis, įgyvendinimo taisyklės (3), nustatytus reikalavimus;
(10)
kad būtų galima skirti paramą už žvejybos laivuose įrengtą elektroninio duomenų registravimo ir perdavimo įrangą, ji turėtų atitikti Reglamentu (ES) Nr. 404/2011 nustatytus reikalavimus;
(11)
šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Dalykas
Šiuo sprendimu nustatomas 2012 m. Sąjungos finansinės paramos, skirtos valstybių narių išlaidoms, patirtoms 2012 m. diegiant bendros žuvininkystės politikos (BŽP) stebėsenos ir kontrolės sistemas, padengti, kaip nurodyta Reglamento (EB) Nr. 861/2006 8 straipsnio 1 dalies a punkte, dydis.
2 straipsnis
Neįvykdytų įsipareigojimų klausimo sprendimas
Atitinkamos valstybės narės iki 2016 m. birželio 30 d. sumoka visas sumas, kurias prašoma kompensuoti. Po tos dienos valstybių narių sumokėtos sumos nekompensuojamos. Su šiuo sprendimu susiję biudžeto asignavimai panaikinami ne vėliau kaip iki 2017 m. gruodžio 31 d.
3 straipsnis
Naujosios technologijos ir IT tinklai
1. Naujų technologijų diegimo ir IT tinklų įrengimo siekiant užtikrinti veiksmingą ir saugų su žvejybos veiklos stebėsena, kontrole ir priežiūra, taip pat variklio galios patikrinimu susijusių duomenų rinkimą ir tvarkymą išlaidoms, patirtoms įgyvendinant I priede nurodytus projektus, padengti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
2. Kitoms išlaidoms, patirtoms įgyvendinant I priede nurodytus projektus, padengti gali būti skiriama 50 % reikalavimus atitinkančių išlaidų finansinė parama, laikantis tame priede nustatytų ribų.
4 straipsnis
Automatinė buvimo vietos nustatymo įranga
1. Automatinės buvimo vietos nustatymo įrangos, užtikrinančios nuotolinį žvejybos laivų buvimo vietos stebėjimą žvejybos stebėjimo centre, naudojantis laivų stebėjimo sistema (LSS), įsigijimo ir įrengimo žvejybos laivuose išlaidoms, patirtoms įgyvendinant II priede nurodytus projektus, padengti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
2. 1 dalyje nurodyta finansinė parama apskaičiuojama pagal didžiausią vienam laivui nustatytą sumą, t. y. 2 500 EUR.
3. Kad būtų galima skirti 1 dalyje nurodytą finansinę paramą už automatinę buvimo vietos nustatymo įrangą, ta įranga turi atitikti Reglamente (EB) Nr. 2244/2003 nustatytus reikalavimus.
5 straipsnis
Elektroninio duomenų registravimo ir perdavimo sistemos
Elektroninio duomenų registravimo ir perdavimo sistemoms (EDRPS) būtinų dalių kūrimo, įsigijimo, diegimo ir techninės pagalbos, siekiant užtikrinti veiksmingą ir saugų keitimąsi duomenimis, susijusiais su žvejybos veiklos stebėsena, kontrole ir priežiūra, išlaidoms, patirtoms įgyvendinant III priede nurodytus projektus, padengti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
6 straipsnis
Elektroninio duomenų registravimo ir perdavimo įranga
1. EDRPS įrangos, užtikrinančios galimybę laivuose elektroniniu būdu registruoti duomenis apie žvejybos veiklą ir juos perduoti žvejybos stebėjimo centrui, įsigijimo ir įrengimo žvejybos laivuose išlaidoms, patirtoms įgyvendinant IV priede nurodytus projektus, padengti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
2. Nepažeidžiant 4 dalies nuostatų, 1 dalyje nurodyta finansinė parama apskaičiuojama pagal didžiausią vienam laivui nustatytą sumą, t. y. 3 000 EUR.
3. Kad būtų galima skirti finansinę paramą už EDRPS įrangą, ta įranga turi atitikti Įgyvendinimo reglamente (EB) Nr. 404/2011 nustatytus reikalavimus.
4. Jei įranga atlieka EDRPS ir LSS funkcijas ir atitinka Įgyvendinimo reglamente (EB) Nr. 404/2011 nustatytus reikalavimus, šio straipsnio 1 dalyje nurodyta finansinė parama apskaičiuojama pagal didžiausią vienam laivui nustatytą sumą, t. y. 4 500 EUR.
7 straipsnis
Bandomieji projektai
Su naujomis kontrolės technologijomis susijusių V priede nurodytų bandomųjų projektų išlaidoms padengti gali būti skiriama 50 % reikalavimus atitinkančių išlaidų finansinė parama, laikantis tame priede nustatytų ribų.
8 straipsnis
Šalys, kurioms skirtas šis sprendimas
1. Šis sprendimas skirtas Belgijos Karalystei, Bulgarijos Respublikai,, Danijos Karalystei, Vokietijos Federacinei Respublikai, Airijai, Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Latvijos Respublikai, Lietuvos Respublikai, Maltos Respublikai, Nyderlandų Karalystei, Lenkijos Respublikai, Portugalijos Respublikai, Rumunijai, Slovėnijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
2. Visa numatoma kiekvienos valstybės narės išlaidų suma, reikalavimus atitinkanti jos dalis ir visa didžiausia Sąjungos paramos suma kiekvienai valstybei narei yra:
(EUR)
Valstybė narė
Nacionalinėje žvejybos kontrolės programoje numatytos išlaidos
Pagal šį sprendimą atrinktų projektų įgyvendinimo išlaidos
Didžiausias Sąjungos finansinis įnašas
Belgija
610 000
410 000
345 000
Bulgarija
25 565
25 565
23 009
Danija
3 462 722
2 656 563
2 350 599
Vokietija
5 971 900
181 000
162 900
Airija
52 370 000
270 000
163 000
Graikija
12 110 000
6 040 000
5 400 000
Ispanija
207 080
84 200
75 780
Prancūzija
3 550 955
2 152 500
1 937 250
Italija
5 877 000
4 412 000
3 846 000
Kipras
65 000
65 000
38 500
Latvija
17 856
17 856
13 400
Lietuva
284 939
284 939
256 445
Malta
117 000
104 500
94 050
Nyderlandai
1 709 400
1 580 000
1 422 000
Lenkija
2 674 000
0
0
Portugalija
3 379 192
539 979
485 981
Rumunija
615 000
430 000
367 000
Slovėnija
204 800
185 800
145 700
Suomija
2 500 000
1 987 500
1 584 750
Švedija
11 463 574
242 177
195 782
Jungtinė Karalystė
10 017 803
4 424 309
3 705 547
Iš viso
117 233 786
26 093 889
22 612 693
Priimta Briuselyje 2012 m. gegužės 25 d.

Labels: 7
6
12
18
15